OSNOVNA ŠKOLA "MATIJA GUBEC"

MAGADENOVAC

U Magadenovcu, 1.veljače 2018.



**Poštovani roditelji prvoškolaca!**

Radi što potpunije obavijesti o postupku upisa u prvi razred osnovne škole i koracima koje trebamo zajedno učiniti, dužni smo Vam pojasniti neke važne detalje.

**Prema Zakonu o odgoju i obrazovanju u osnovnoj i srednjoj školi u prvi razred se upisuju djeca koja do 1. travnja tekuće godine navršavaju šest godina života. To znači da su za školsku 2018./2019. godinu obveznici polaska u osnovnu školu djeca rođena u razdoblju *od 1. travnja 2011. do 31. ožujka 2012. godine***. Ako je po tom kriteriju Vaše dijete obveznik, molimo Vas da dođete na predupis u **Vašu područnu školu,** u vremenu od 8,00 do 12,00 sati ***5. ili 6 . veljače 2018. godine***. Prilikom prijave nije potrebno dovoditi dijete, već je dovoljno ponijeti djetetov OIB. Ako niste u mogućnosti doći osobno, predupis možete obaviti i telefonski. Poziv za pregled i utvrđivanje psihofizičkog stanja djeteta dobit ćete naknadno.

**Zahtjev za prijevremeni upis** u prvi razred može podnijeti roditelj za dijete koje će do kraja tekuće godine navršiti šest godina, a nije školski obveznik. Zahtjev se podnosi Uredu državne uprave u Donjem Miholjcu do 31. ožujka 2018. godine.

Našim prvoškolcima želimo zdravo i radosno djetinjstvo i uspješno savladavanje novih spoznaja na putu njihova odrastanja i obrazovanja.

**Pedagoginja:**

*Mateja Varžić, mag.paed.*